I sidste end blev Hoover og republikanerne identificeret med vækstøkonomi i 1920'erne, mens Smith, en romersk katolik, led politisk af anti-katolske fordomme. Ligeledes blev der set negativt på Smiths modstand mod spiritusforbuddet, samt hans associering til Tammany Hall og den dertilhørende korruption. Hoover vandt en tredje republikansk jordskredsejr i træk og gjorde betydelige indhug i de traditionelle demokratiske sydstater ved at vinde flere stater, der ikke havde stemt på en republikaner siden afslutningen på rekonstruktionen. Hoovers sejr gjorde ham til den første præsident, der blev født vest for Mississippi-floden. Valget af Charles Curtis som Hoovers vicepræsident repræsenterer den første indianer og den første person med ikke-europæisk herkomst, der nåede denne embedsposition.